סלע שרלין

סלע שרלין (נולדה ב-20 באוגוסט 1996) היא דוגמנית שחקנית וטריאתלטית ישראלית, שנבחרה למלכת היופי של ישראל לשנת 2019.

ביוגרפיה
שרלין נולדה בבוסטון, מסצ'וסטס שבארצות הברית, בזמן לימודי רפואת השיניים של הוריה, למשפחה ישראלית.

בשנת 2014 התגייסה לקורס טיס בצה"ל, אך לאחר שנשרה במהלכו, שירתה בתפקיד לחימה ביחידה מסווגת.

ב־2020 החלה ללמוד במכללת ה (לימים, אוניברסיטת רייכמן), במסלול מצטיינים לתואר ראשון ב-Business and Data Analytics.

קריירה

ספורט 
סיימה במקום השני לגילאי 10–12 באליפות ישראל ברכיבה על סוסים.

בגיל 13 החלה שרלין להתאמן בטריאתלון. בשנת 2012 סיימה במקום הראשון באליפות אירופה בטריאתלון, שהתקיימה בישראל, בקטגוריית הגילאים 16–19. ב-2015 סיימה במקום ראשון בחצי-מרתון, "מרתוניה", בתל אביב. ב-2016 סיימה במקום שני במירוץ חיל האוויר, בבסיס פלמחים.

בגיל 21, בתום שירותה הצבאי, שרלין השתתפה במרתון תל אביב, וסיימה את הריצה בתוצאה של 4:30 שעות, כאשר הייתה המשתתפת הצעירה ביותר.

דוגמנות 
בשנת 2011 חתמה שרלין בסוכנות הדוגמנות "Elite Models Israel". בשנת 2012 נבחרה לייצג את ישראל בתחרות הדוגמנות הבינלאומית "2012 Elite Model Look World Final" בשנגחאי, סין.
בשנת 2013 שרלין חתמה בסוכנות "Major Paris", וב-2013 לקחה חלק בשבוע האופנה בפריז שבצרפת.

מלכת היופי של ישראל 
במרץ 2019 נבחרה סלע שרלין למלכת היופי של ישראל, ובזכות כך גם ייצגה את ישראל בתחרות מיס תבל (מיס יוניברס), שהתקיימה באותה שנה באטלנטה שבארצות הברית. במהלך כהונתה שרלין הצטלמה לשני שערים בכתב העת "לאשה", כמובילת קמפיין למותג ההלבשה התחתונה הישראלי "אפרודיטה", ובקמפיינים נוספים לחברות ישראליות, כגון "נטורל פורמולה", "בושם סטורי" מבית קרליין, "אופטיקה הלפרין" ועוד.

שעשועונים ותוכניות מציאות 
בדצמבר 2020 התמודדה בעונתה השלישית של שעשועון הריאליטי "נינג'ה ישראל" בקשת 12, במקצה ה-VIP.

ב-25 באפריל 2023, בספיישל לרגל יום העצמאות ה-75 של מדינת ישראל של שעשועון "אל תפילו את המיליון" בהנחייתו של אברי גלעד ברשת 13, התמודדה לצדו של עולה חדש מלונדון, אנגליה.

חיים אישיים 
היא בזוגיות, ומתגוררת במושב בית יצחק.

קישורים חיצוניים

 
 
 דגנית מקא-קראוז, ספורטאית השבוע של שוונג, באתר שוונג, 30 באפריל 2019
 
 MARCIA CALLER JAFFE, Triathlete Miss Israel, בעיתון Atlanta Jewish Time, 11 בדצמבר 2019

הערות שוליים

דוגמניות ישראליות
דוגמנים ישראלים
מלכות היופי
טריאתלטיות ישראליות
טריאתלטים ישראלים
ישראליות ילידות ארצות הברית
ישראלים ילידי ארצות הברית
סגל רפאל
משתתפי נינג'ה ישראל V.I.P
בית יצחק: אישים
נשות המושב
אמריקאיות ממוצא ישראלי
אמריקאים ממוצא פולני-יהודי
מהגרים מארצות הברית
עולים
ישראליות שנולדו ב-1996
ישראלים שנולדו ב-1996
אמריקאיות שנולדו ב-1996
אמריקאים שנולדו ב-1996